甘為霖 (明朝)

甘為霖（），字公望，號幾山，四川富順縣人，明朝政治人物，嘉靖癸未進士，官至工部尚書。

生平
治《詩經》，行二，由國子生中式四川鄉試第四十六名舉人，年三十六歲中式嘉靖二年（1523年）癸未科會試第十五名，第二甲第三十八名進士。授華州知州，调澧州，歷官工部员外郎、郎中。督郊廟、雩壇等工程，陞太僕寺少卿，仍管工部郎中事。嘉靖十一年（1532年）十一月升太僕寺卿，十二月升工部右侍郎，督理各宮殿及陵墓建設，工程完畢，十四年九月升本部左侍郎，十五年十一月以宗庙工成，陞本部尚書，仍督山陵工程。十六年十二月因與武定侯郭勛互相攻訐，罷官《明世宗肃皇帝实录卷之二百七》：嘉靖十六年十二月，诏工部尚书甘为霖、内官监太监温玺俱革职闲住。工部郎中李仁、大监王朝下锦衣卫拷讯，以督理 陵工稽迟，为武定侯郭勋论劾也，已给事中管见、御史丘餋浩参论 陵工石料，议用旱船拽运，旷时糜费，皆车户及该管员役迁延之故。 上以旱船之议本甘为霖所主，尔等不行紏举，却为掩护，各夺俸半年。。歸越二年，十八年闰七月起前職，十一月至京，诏同督皇穹宇一号殿并山陵沙河行宫等工。十九年七月以皇穹宇成，加太子少保。二十四年七月以太庙完工，加少保兼太子太保，二十五年五月工科给事中黄宗槩參劾甘为霖久疾不自乞归，怀禄固宠，昧大臣去就之义，宜罢免官职，为霖寻自陈状，詔准致仕给驿还乡。嘉靖二十六年（1547年）八月卒。

嘉靖中期，世宗深居簡出，多年不上朝。甘為霖與兵部尚書張瓚、禮部尚書嚴嵩、吏部尚書許讚，皆為清議所不齒。《國朝獻徵錄·卷之五十》少保兼太子太保工部尚書甘為霖傳（實錄）：少保兼太子太保工部尚書甘為霖，四川富順人。嘉靖二年進士。授知州，歷工部郎中。督郊廟雩壇等工，陞太僕少卿，累遷工部侍郎，督理各宮殿及修飾諸陵，預造壽宮。工完，陞尚書。坐與武定侯郭勛訐，奏罷。歸越二年起前職，加宮保。言官論覈，詔令自陳去。嘉靖二十六年八月卒。霖敏給能集事，性傾狡卑佞，初出郎署六七年至卿貳，遂躋宮保。雖以工役恩，然亦謟事權幸所致欲利無厭，不復顧廉恥。嘉靖中年，上深居不視朝，百司政多狥賄。霖與兵部尚書張瓚、禮部嚴嵩、吏部許讚，皆為清議所斥云。

家族
曾祖甘雨，封布政司参议、資治少尹。祖父甘敬修，亞中大夫布政司左参政。父甘澤，訓科。母凃氏；继母趙氏。慈侍下。兄汝霖、弟嘉霖、化霖、春霖、傅霖。甘为霖六兄弟，称富顺甘氏六望。

參考文獻

W
Category:富順人
Category:明朝澧州知州
Category:明朝華州知州
Category:明朝工部郎中
Category:明朝工部侍郎
Category:明朝太子太保
Category:明朝少保
Category:明朝工部尚書
Category:明朝太僕寺少卿
Category:明朝太僕寺卿
Category:明朝太子少保